क'कराझार , नवेम्बर 28 : क'कराझार जिल्लानि डिपुटी खमिसनारनि मावख'नि लांगोनायाव आदिवासि सेंगाल अभियान ( ASA ) आफादआ 3 घन्टा जिरायनानै धर्ना होदों खौरां मोन्नाय बादिब्ला आदिवासि सेंगाल अभियान आफादनि गोबां सोद्रोमाफोरा शेडियुल ट्रायब ( ST ) बिमुंनि दाबि खालामनायजों लोगोसे हानि फोरमान बिलाइ एबा हा पाट्टा आरो सान्टाल रावखौ हादोरसानि मोनफ्रोमबो फरायसालिफोराव गनायथि होनांगौ होन्ना दाबि खालामदों । बिथांमोनहा डिपुटी खमिसनारनि सिंजों हादोरनि गिबि मनट्री सर्बानन्द सनवाल बिथांनो गोसोखां बिलाइ गथायदों । गोसोखां बिलाइआव बिथांमोनहा शेडियुल ट्रायब बिमुंनि गनायथिनि दाबि आरो जाय बिथांमोनहा Forest Dwellers Act , 2006 नि आयेन बादियै हाग्रा ओनसोलफोराव थाबोगासिनो दं बिथांमोनो हा पाट्टा होनांगौ होन्ना दाबि खालामदों । आदिवासि सेंगाल अभियान ( ASA ) आफादनि सोद्रोमाफोरा बुङोदि , " आदिवासि सुबुंफोरखौ आसाम सरकारा बिमा बाथुलनि नोजोरजों नायनायनि थाखाय सोलोंथाय , सामाज खान्थि , रांखान्थि आरो बायदि बायदि बिथिंफोराव गोग्लैसोनानै थाबोनांगासिनो दं " । 
आदिवासि सेंगाल अभियान आफादनि सोद्रोमाफोरा ST बिमुं आरो हा पाट्टा दाबि खालामदों